依家，香港嘅國際社會服務社係外判機構，專係負責向尋求庇護者提供人道援助。人道援助亦都有俾人濫用嘅情況，例如變賣食物去換取現金，或者亂咁搬屋搞到按金俾業主扣除等等。喺審計處嘅報告指出，2017年2月1號到2019年1月31號之間，同埋2019年2月1號至到2020年3月31號之間，俾業主冇收嘅租金按金分別係970萬蚊同埋190萬蚊。